རྩོམ་རིག་གི་གྲུབ་འབྲས་འབུར་དུ་ཐོན་པ་དང་རྩོམ་རྒྱུན་བསྐྱང་ཡོད་མེད་ནི་ཉུག་སིར་ཐར་རྡུ་རྒྱལ་སྤྱིའི་རྩོམ་རིག་གཟེངས་རྟགས་ཀྱི་འོས་མིར་ཚུད་བྱའི་ཚད་གཞི་ཉག་གཅིག་ཡིན་པ་མ་ཟད།འཛམ་གླིང་སྟེང་རྩོམ་སྟངས་ཅི་རིགས་ཀྱི་ལམ་ནས་གསར་རྩོམ་བྱེད་མཁན་གྱི་འཚོ་བཞུགས་རྩོམ་པ་པོ་ཡོད་དོ་ཅོག་འོས་མིར་བདམས་ཆོག་པ་རེད།ད་ལོར།ཉུག་སིར་ཐར་རྡུའི་རྒྱལ་སྤྱིའི་རྩོམ་རིག་གཟེངས་རྟགས་ཀྱི་འོས་མི་དག་འཛམ་གླིང་གི་ཡུལ་གྲུ་ཀུན་ནས་ཐོན་ཡོད་དེ།ལྷག་དོན།ད་རེས་བུད་མེད་རྩོམ་པ་པོའི་འོས་མིས་རྩོམ་པ་པོ་ཡོངས་ཀྱི་མང་ཤོས་ཟིན་འདུག་སྟེ།འོས་མི་དགུ་ལས་བདུན་ནི་བུད་མེད་ཡིན་ལ།དེ་སྔོན་བུད་མེད་རྩོམ་པ་པོ་ཆེས་མང་དུས་ཀྱང་བཞི་མ་གཏོགས་ཡོད་པ་མ་རེད།